136 



sig en oval Hule; her overvintrer de i Almindelighed som 

 Larver, sjældnere som Pupper. Om Foraaret kan de 

 endnu i nogle Uger gjere Skade, inden de forpupper sig i 

 Jorden. 



Som Middel mod disse Larver maa Indsamling anbe- 

 fales: paa Roemarker har man saaledes ladet Børn følge 

 dem, der gravede Roerne op, og indsamle Larverne, der i 

 Almindelighed sad ved hver Roe; i Følge en Opgivelse fra 

 England indsamledes der paa denne Maade af hvert Barn 

 tusinde Larver om Dagen. Paa Marker, hvor der skal 

 saaes Vintersæd, bør man, hvis de er stærkt angrebne, "saa 

 denne saa sent som muligt, for at Larverne kan være 

 gaaede i Vinterdvale, inden Kornet spirer. Ved Efterårs- 

 pløjningen vil ogsaa en stor Del af Larverne, naar de 

 kommer frem for Dagens Lys, blive et Bytte for Fugle, 

 ligesom naturligvis Indsamling efter Ploven med Held vil 

 kunne anvendes. Svin skal ogsaa om Efteraaret kunne 

 benyttes til at rode Larverne op af Jorden og æde dem. 

 Er Vintersæden allerede om Efteraaret stærkt odelagt, bør 

 man pløje den ned og saa paany, efterat Jorden er renset. 

 Skal Jorden først benyttes om Foraaret, og der saaledes 

 kan blive Lejlighed til en sen Pløjning, maa denne endelig 

 være dyb, for at man kan naa ned til Larverne i deres 

 Vinterkvarter. Indsamling ved Lygter om Natten tilraades 

 ogsaa, men kan dog vel kun faa praktisk Anvendelse paa 

 mindre Arealer f. Ex. i Haver. Varm Gjodning, navnlig 

 Hestegjodning skal tiltrække Larverne, hvorfor det maa 

 fraraades at benytte saadan paa stærkt hjemsøgte 

 Marker; kunstig Gjodning vil i saa Tilfælde være at an- 

 befale. 



Knopormene er udbredte paa den nordlige Halvkugle 

 i et Bælte fra den 04. til den 40. Breddegrad fra Nord- 

 amerika over Evropa til Asien. Her i Landet gjer de 

 hvert Aar stor Skade. 



